Document ID: /roh_data/filtered/fineweb-2-filterrobots_roh.jsonl.gz/64515

Il cussegl d'administraziun da la SRG SSR ha suandà unanimamain la proposta da la suprastanza regiunala da la SRG SSR Svizra Rumantscha ed ha elegì en sia seduta dals 25 da zercladur Nicolas Pernet sco nov directur da RTR. L'Engiadinais che lavura oz sco manager da medias tar Ringier surpiglia sia nova funcziun tar RTR tenor cunvegnientscha cun sia patruna actuala.
-
-
Il post da mediaziun da la SRG.R vegn a la conclusiun che RTR ha violà il principi d'objectivitad en las novitads dals 20 e 24 da mars 2020. I gieva per la reclamaziun da Not Carl avant il post da mediaziun da SRF en connex cun l'emissiun DOK dals 4 da december 2019 «Der Preis der Aufrichtigkeit - Adam Quadronis Leben nach dem Baukartell».
-
La SRG.R ha spustà il termin per la radunanza generala sin ils 10-10-2020.
-
Vossa commembranza è in engaschament per in service public audio-visual ferm ed independent. Radio, televisiun e multimedia per rumantsch per tut las generaziuns en il Grischun, en Svizra ed a l'ester.
SRG.R amez la truscha
Festas da chant u musica, fieras u exposiziuns - la SRG.R va sin via per s'entupar. Ensemen cun RTR giain nus a la tschertga da las Rumantschas e dals Rumantschs en l'entir Grischun e preschentain la purschida multifara da radio, televisiun ed online.
Rapport annual 2019
El freda anc da frestg - il rapport annual 2019 da la SRG.R. Bun plaschair cun sfegliar en il passà!